Diari Oficial de la Generalitat Valenciana


Sumari del DOGV 3484, del 29-04-1999 (1999/3724)

ORDRE de 7 d'abril de 1999, de la Conselleria de Benestar Social, per la qual es modifica l'Ordre de 4 de desembre de 1998, de la mateixa Conselleria, per la qual es convocaven les subvencions adreçades a federacions esportives, clubs esportius, ajuntaments i organismes autònoms municipals de la Comunitat Valenciana, per a l'organització d'esdeveniments esportius especials durant l'any 1999, i s'aprovaven les bases per les quals se'n regula la concessió.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3484

Data del DOGV
:   29-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3724


Data del document
:   07-04-1999

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * suport econòmic
    * administració local
    * organització esportiva
    * espectacle esportiu
    * esport

ORDRE de 7 d'abril de 1999, de la Conselleria de Benestar Social, per la qual es modifica l'Ordre de 4 de desembre de 1998, de la mateixa Conselleria, per la qual es convocaven les subvencions adreçades a federacions esportives, clubs esportius, ajuntaments i organismes autònoms municipals de la Comunitat Valenciana, per a l'organització d'esdeveniments esportius especials durant l'any 1999, i s'aprovaven les bases per les quals se'n regula la concessió. [1999/X3724]
  
Preàmbul
  
Mitjançant l'Ordre de 4 de desembre de 1998, de la Conselleria de Benestar Social, es convocaven les subvencions adreçades a federacions esportives, clubs esportius, ajuntaments i organismes autònoms municipals de la Comunitat Valenciana, per a l'organització d'esdeveniments esportius especials durant l'any 1999, i eren aprovades les bases reguladores de la concessió d'aquestes (DOGV núm. 3.410, de 12.01.1999).
  
Aquesta ordre va ser corregida després mitjançant la correcció d'errades oportuna publicada al DOGV núm. 3.441, amb data 24.02.1999.
  
La disposició primera de l'esmentada l'ordre establia l'import global màxim de setanta milions (47.061.585 PTA), a càrrec de l'aplicació pressupostària 16.75.866.15.3, línia de subvenció 406/000/99, codi contable 2142 dels Pressupostos de la Generalitat Valenciana per a 1999.
  
D'altra part, la Llei 11/1998, de 29 de desembre, de la Generalitat Valenciana, de Pressupostos, per a l'exercici 1999, ha dotat la línia de subvenció 406/000/1999, amb un import global màxim de setanta milions de pessetes (19.152.408 PTA).
  
Una vegada liquidat el Pressupost de 1998, s'hi ha detectat l'existència d'obligacions degudament adquirides en 1998 per un import de catorze milions quatre-centes mil pessetes (19.412.447 PTA), que es satisfaran amb càrrec a la línia 406/000/1999, a l'empara del Decret 29/1991, de 18 de febrer, de Govern Valencià.
  
Per això, fent ús de les competències que en matèria d'esports assigna el Decret 4/1997, de 26 de febrer, del president de la Generalitat Valenciana, a la Conselleria de Benestar Social, i d'acord amb el que estableix l'article 35 de la Llei 5/1983, de 30 de desembre, del Govern Valencià,
  
ORDENA
  
Primer
  
Modificar l'import global màxim de les subvencions a les federacions esportives, clubs esportius, ajuntaments i organismes autònoms municipals de la Comunitat Valenciana, al qual fa referència la disposició primera de l'Ordre de 4 de desembre de 1998, DOGV núm. 3.410, de 12.01.1999, de la Conselleria de Benestar Social, tot fixant en cinquanta-cinc milions sis-centes mil pessetes (90.422.382 PTA), equivalents a tres-cents trenta-quatre mil cent seixanta-dos euros i setanta tres cèntims (334.162'73 euros).
  
DISPOSICIONS FINALS
  
Primera
  
Aquesta ordre vigirà el dia de la publicació en el Diari Oficial de la Generalitat Valenciana.
  
Segona
  
Contra aquesta ordre, que esgota la via administrativa, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la publicació.
  
Tot d'acord amb el que estableixen els articles 10.1.a) i j) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 7 d'abril de 1999
  
La consellera de Benestar Social,
  
MARCELA MIRÓ PÉREZ